**PONEDELJEK, 6.4.2020**

SLOVENŠČINA

V delovnem zvezku so predstavljene tri zdravilne rastline, ki jih gotovo poznaš, ali pa si zanje že slišal. V kazalu poiščejo naslov ZDRAVILNE RASTLINE.

Besedila prebereš tiho in glasno. Nato reši nalogo 1 na strani 61. Da ti bo lažje zapisati odgovore, podčrtaj podatke z barvico.

Ali poznaš pomen vseh besed, npr. sirup, bolečina, zdravilna rastlina, težava, cvetni košek, platnena vrečka, ustna votlina, žrelo, grgrati, bronhiji, obkladek, nervoza, bronhitis, krči, čajna mešanica …

Če besede ne razumeš, vprašaj svoje domače naj ti obrazložijo pomen besed.

**Še nekaj vprašanj za razmislek in pogovor.**

Kje najdemo zdravilne rastline? Si že nabiral zdravilne rastline? Pripoveduj.

Za kaj jih nabiramo? Kaj si lajšamo s čaji in sirupi, ki jih naredimo iz zdravilnih rastlin? Kje lahko kupite zdravilne rastline? Katera od predstavljenih zdravilnih rastlin je drevo, katera grm in katera cvetlica?

**Ovrednoti svoje branje.**

Ali si zadovoljen s svojim branjem? Si zadovoljen z razumevanjem prebranega? Kako bi izboljšal razumevanje? Ali je pomembno, da razumemo kar preberemo? Zakaj? Ali je pri besedilih o zdravilnih rastlinah pomembno, da si zapomnimo podatke? Zakaj?

Razmisli in povej, kako bi izboljšal branje in kako razumevanje prebranega.

ŠPORT

Da bo šport malce bolj zabaven, sem ti pripravila 3 hudomušne teke, ki jih poskusi izvesti.

* Tek s tretjo nogo: postavi se na vse štiri in dvigni eno nogo. Po dveh rokah in eni nogi poskusi preteči neko razdaljo.
* Roka na gležnju: z eno roko se primi za gleženj in tako preteci neko razdaljo. Potem tek ponovi tako, da se z vsako roko primeš za en gleženj.
* Račji tek: počepni kot raca, roki naj bosta ob telesu in tako po račje preteci neko razdaljo.

Vse te teke lahko ponoviš kolikorkrat želiš, lahko pa si še sam izmisliš kak zanimiv način in ga preizkusiš.

Na koncu stresi roke in noge in si odpočij.

MATEMATIKA

Delovni zvezek (2.del), stran 104 in 105

Predvidevam, da mnogim ne bo čisto jasno, kaj je črtični zapis v 4.b nalogi. Dobro razmisli, veliko črtičnih zapisov smo že naredili. Naj prišepnem: nariši toliko črtic kot je likov.